2.9.2022
DA
Den Europæiske Unions Tidende
C 335 A/5
— erfaring med at gennemføre ændringer med det formål at modernisere arbejdsmetoder og -processer ved hjælp af teknologier — lederevner, evne til at udforme og gennemføre nye strategier, til at udforme fremtidige målsætninger for Direktoratet for Innovation og Informationsteknologi, til at fremlægge og forklare de forventede resultater og til at samarbejde aktivt med andre direktorater — motivation og samarbejdsevner — evne til at kommunikere, tale offentligt, overbevise og forhandle — evne til at tage initiativ, være proaktiv, og beviselig evne til at kunne skabe og gennemføre vellykkede ændringer — evne til at repræsentere direktoratets og institutionens interesser på interinstitutionelt niveau.
Af praktiske årsager og for at kunne fuldføre udvælgelsesproceduren så hurtigt som muligt, hvilket er i såvel ansøgernes som institutionens interesse, vil samtalen foregå på engelsk eller fransk efter ansøgerens valg.
For ansøgere, hvis første sprog er engelsk eller fransk, vil det under samtalen blive vurderet, om deres kendskab til et andet officielt EU-sprog er tilfredsstillende.
Derudover bliver evnen til at kommunikere effektivt på andre officielle EU-sprog også vurderet ved samtalen (se punkt 4).
For at opnå størst mulig diversitet på øverste ledelsesplan vil der, hvis der er flere ansøgere i den samme kategori (artikel 29, stk.
1, litra a) og b), eller artikel 29, stk.
2, i faldende rangorden), som er lige kvalificerede, blive foretrukket kvindelige ansøgere eller ansøgere, der vil kunne øge den geografiske diversitet blandt RU's øverste ledere. 7.
Procedurens forløb 7.1.
Indsendelse af ansøgninger Ansøgninger skal indsendes elektronisk i PDF-format på højst 10 MB til denne adresse: Director-IIT@cor.europa.eu.
Ansøgere med et handicap, der forhindrer dem i at indsende ansøgningen elektronisk, kan indsende ansøgningen pr. anbefalet brev med kvittering for modtagelsen til adressen: Comité européen des régions, à l'attention du chef de l'unité Recrutement et carrière, rue Belliard/Belliardstraat 101, 1040 Bruxelles/Brussel, BELGIË/BELGIQUE, mærket »Confidentiel — avis de vacance — à ne pas ouvrir par le service courrier«, så den modtages senest ved udløb af den frist, der er angivet i punkt 7.2, idet poststemplets dato er gældende.
Ansøgningen skal i så fald vedlægges en attest udstedt af en kompetent instans, der bekræfter den pågældendes handicap.
Ligeledes bedes ansøgerne skriftligt angive eventuelle forholdsregler, der er nødvendige for at kunne deltage i ansættelsesproceduren.
Al yderligere kommunikation mellem RU og disse ansøgere vil foregå pr. brev.
RU forbeholder sig ret til at anmode om yderligere oplysninger vedrørende bilagene nævnt nedenfor.
Ansøgningen skal i overskriften henvise til stillingsopslagets reference (COR/AD 14/30 BIS/22) og indeholde: — et dateret og underskrevet følgebrev (på højst 5 sider) på engelsk eller fransk, hvoraf fremgår ansøgerens interesse for at påtage sig arbejdsopgaverne som direktør for Direktoratet for Innovation og Informationsteknologi og dennes forståelse af de fremtidige udfordringer, direktoratet vil blive stillet over for, som beskrevet i ansøgerens ledsagebrev, samt dennes idéer til, hvordan disse udfordringer kan håndteres — et opdateret curriculum vitae (Europassformat) — en dateret og underskrevet erklæring på tro og love (se formularen i bilag I) vedrørende opfyldelsen af ansøgningsbetingelserne i punkt 4 — den daterede og underskrevne tjekliste i bilag II — en kopi af dokumentation for identitet — en kopi af det eksamensbevis, der giver adgang til lønklassen (se punkt 4) — en kopi af dokumentation for erhvervserfaring, så ansøgerens erhvervserfaring kan verificeres i overensstemmelse med betingelserne i punkt 4 — det daterede og underskrevne bilag III.